CELEX: 62010TN0389
Language: da
Date: 2010-09-13 00:00:00
Title: Sag T-389/10: Sag anlagt den 13. september 2010 — SLM mod Kommissionen

6.11.2010   
            
            
               DA
            
            
               Den Europæiske Unions Tidende
            
            
               C 301/46
            
         Sag anlagt den 13. september 2010 — SLM mod Kommissionen
   (Sag T-389/10)
   ()
   2010/C 301/74
   Processprog: italiensk
   
      Parter
   
   
      Sagsøger: Siderurgica Latina Martin SpA (SLM) (Ceprano, Italien) (ved avvocato G. Belotti og avvocato F. Covone)
   
      Sagsøgt: Europa-Kommissionen
   
      Sagsøgerens påstande
   
   Indledningsvis eller principalt:
   
               —
            
            
               Annullation af Kommissionens beslutning i sag COMP/38.344 — Efterspændingsstål — K(2010) 4387 endelig, som Kommissionen vedtog den 30. juni 2010.
            
         Subsidiært:
   
               —
            
            
               Den pålagte bøde nedsættes.
            
         
      Søgsmålsgrunde og væsentligste argumenter
   
   Den anfægtede beslutning i denne sag er den samme som i sag T-385/10, Arcelormittal Wire France m.fl. mod Kommissionen.
   Det sagsøgende selskab har til støtte for sine påstande gjort følgende gældende:
   
                
            
            
               Om annullation af beslutningen: Den administrative procedures usædvanlige og uberettigede længde, som alvorligt har skadet udøvelsen af sagsøgerens ret til forsvar, navnlig henset til, at de faktiske omstændigheder fandt sted i den toårige periode 1997/1999, dvs. 10 år før klagepunktsmeddelelsen fra september 2008.
            
         
                
            
            
               Om nedsættelsen af den pålagte bøde:
               
                            
                        
                        
                           Manglende begrundelse for så vidt angår opgørelsen af sanktionen: I det omfang det er uklart på hvilket beregningsgrundlag og med henvisning til hvilken omsætning Kommissionen har pålagt sagsøgeren en bøde.
                        
                     
                            
                        
                        
                           Tilsidesættelse af loftet på 10 % af omsætningen.
                        
                     
                            
                        
                        
                           Manglende begrundelse for så vidt angår de pålagte forhøjelser.
                        
                     
                            
                        
                        
                           Urigtig anvendelse af retningslinierne for fastsættelsen af sanktioner fra 2006 i stedet for retningslinierne fra 1998, som var gældende ikke blot på tidspunktet for de faktiske omstændigheder, men også i de fire første år af proceduren.
                        
                     
                            
                        
                        
                           Fejlagtig vurdering for så vidt angår varigheden af sagsøgerens deltagelse i kartellet, som ikke bygger på objektive beviser.
                        
                     
                            
                        
                        
                           Manglende hensyntagen til formildende omstændigheder, dvs. sagsøgerens påviste beskedne rolle i forhold til anklagen, sagsøgerens begrænsede markedsandel såvel som, at kartellet var ineffektivt.
                        
                     
                            
                        
                        
                           Der er indtrådt forældelse, idet der ikke i de fem år efter kontrolbesøget på stedet blev truffet nogen foranstaltning, der kan suspendere forældelsen.